stanford-oval/wikipedia huggingface dataset:
Taganka-teatteri
Perustaminen

Moskovan Taganka-teatteri perustettiin vuonna 1946 nimellä Moskovan draama- ja komediateatteri (ven. Московский театр драмы и комедии). Teatterin esitykset pyrkivät tuolloin herättämään katsojissa voimakkaita tunteita ja yhteisöllisyyden tunnetta, mikä oli yleistä sodan jälkeisessä kulttuurielämässä. Moskovan draama- ja komediateatterin suosio kuitenkin hiipui 1960-luvulle tultaessa ja teatteria päätettiin uudistaa. Vuonna 1964 teatterin johtajaksi nousi näyttelijä Nikolai Dupak ja pääohjaajaksi vastavalmistunut ohjaaja Juri Ljubimov. Teatterin nimeksi tuli Moskovan Taganka-teatteri, lyhyesti Taganka (ven. «Таганка»). Teatterin uusi taival alkoi näytelmällä Setšuanin hyvä ihminen, joka perustuu saksalaisdramaturgin Bertolt Brechtin samannimiseen näytelmään.
Muihin Taganka-teatterin tunnettuihin näytelmiin kuuluu esimerkiksi Hamlet, jossa päähenkilöä esitti Vladimir Vysotski vuosina 1971–1980, ja Mihail Bulgakovin romaaniin perustuva näytelmä Saatana saapuu Moskovaan (ven. «Мастер и Маргарита»).
Ominaispiirteet

Juri Ljubimovin ohjaamasta draama- ja komediateatterista kasvoi nopeasti kuuluisa ja omannäköinen teatteri. Tagankan ja Ljubimovin temperamentti sekä omaperäisyys näkyivät teatterin illuusion tahallisessa rikkomisessa siten, että katsojat olivat poikkeuksellisen lähellä näyttelijöitä ja saattoivat olla jopa osa näytöstä. Näyttelijät tanssivat ja liikkuivat paljon eivätkä käyttäneet peruukkeja tai roolipukuja. Näin katsojien ja näyttelijöiden välille syntyi vuorovaikutus ja tunne, että he kuuluvat samaan aikaan. Tällaiset käytännöt ja ohjaajan ratkaisut olivat moskovalaisessa kulttuurielämässä uusia ja herättivät paljon kritiikkiä. Taganka-teatteria pidettiinkin vastakohtana perinteikkäälle Sovremennik-teatterille, jossa vieraannuttamistekniikan ja oman kannan ilmaisemisen sijaan näyttelijät pyrkivät eläytymään täysin roolihahmoihinsa.
Juri Ljubimovin johtama ja ohjaama Taganka-teatteri tunnettiin kokeellisista ja monipuolisista esityksistä, joissa oli paljon tanssia, laulua ja omaperäisiä ratkaisuja tilan käytöstä. Teatteria arvostettiin myös ulkomailla. Juri Ljubimoville myönnettiin  muun muassa brittiläinen Evening Standard -teatteripalkinto vuonna 1985 "parhaasta ohjauksesta". Taganka-teatteri oli tällöin kiertueella Lontoossa ja esitti Fjodor Dostojevskin samannimiseen romaaniin perustuvan Rikos ja rangaistus -näytelmän.
Ljubimov jätti Taganka-teatterin vuonna 2011 ja samana vuonna hänelle myönnettiin Euroopan parlamentin teatterin erikoispalkinto.
Henkilökunta > Teatterijohtajat

Nikolai Dupak (1963–1977 ja 1978–1990)
Juri Ljubimov (1990–2011)
Valeri Zolotuhin (2011–2013)
Vladimir Fleišer (2013–2015)
Irina Apeksimova (vuodesta 2015)
Henkilökunta > Taiteelliset johtajat

Aleksandr Plotnikov (1946–1964)
Juri Ljubimov (1964–1984)
Anatoli Efros (1984–1987)
Nikolai Gubenko (1987–1989)
Juri Ljubimov (1989–2011)
Valeri Zolotuhin (2011–2013)
Henkilökunta > Tunnettuja näyttelijöitä

Suluissa näyttelijän työskentelyvuodet Taganka-teatterissa.
Ivan Bortnik (1967–2019)
Alla Demidova (1964–1994)
Nikolai Dupak (1963–1977, 1978–1990)
Semjon Farada (1972–2000)
Leonid Filatov (1969–1993)
Leonid Jarmolnik (1976–1984)
Veniamin Smehov (1962–1985, 1987–1998)
Vladimir Vysotski (1964–1980)
Valeri Zolotuhin (1964–2013)
Taganka-teatteri Suomessa

Taganka-teatteri vieraili Suomessa Juri Ljubimovin johdolla useita kertoja. Teatteriryhmä nähtiin Suomen lavoilla muun muassa vuosina 1982, 1990 ja 2000. Lisäksi Ljubimov toimi Kansallisteatterissa kahdesti ohjaajana.
Aiheesta muualla

Eurooppalaisen teatterin historiaa. 8.9 Italia ja Neuvostoliitto
https://tagankateatr.ru/
Ta-Dah

| Ta-Dah Scissor Sisters |
| --- | --- | --- |

Studioalbumin tiedot
 Äänitetty : toukokuu 2005 – 2006
 Julkaistu: 26. syyskuuta 2006
 Tuottaja(t): Scissor Sisters
 Tyylilaji: glam rock, vaihtoehtorock, pop
 Kesto: 47.24
 Levy-yhtiö: Polydor (Britannia) Universal Records (Yhdysvallat)
Listasijoitukset
  19.
Scissor Sistersin muut julkaisut
| Remixed! 2004 | Ta-Dah 2006 | K-Mart Disco 2007 |
Singlet albumilta Ta-Dah
 ”I Don’t Feel Like Dancin’” Julkaistu: 2006  ”Land of a Thousand Words” Julkaistu: 2006  ”She’s My Man” Julkaistu: 2007  ”Kiss You Off” Julkaistu: 2007  ”I Can’t Decide” Julkaistu: 2007
Ta-Dah on Scissor Sistersin toinen studioalbumi, joka julkaistiin 26. syyskuuta 2006. Levyltä löytyvä kappale ja sen ensimmäinen single ”I Don’t Feel Like Dancin’" on noussut kansainväliseksi klubihitiksi ja nostanut yhtyeen virallisten myyntilistojen kärkeen varsinkin Isossa-Britanniassa.[lähde? ]
Albumi debytoi Yhdysvalloissa Billboard 200 -listan sijalla 19.
Kappaleet

I Don’t Feel Like Dancin’ – 4.48 (säv. Hoffman/Sellards/John)
She’s My Man – 5.31 (säv. Hoffman/Sellards)
I Can’t Decide – 2.46 (säv. Hoffman/Sellards)
Lights – 3.35 (säv. Hoffman/Sellards/Alomar)
Land of a Thousand Words – 3.50 (säv. Hoffman/Sellards)
Intermission – 2.37 (säv. Hoffman/Sellards/John)
Kiss You Off – 5.02 (säv. Hoffman/Sellards/Lynch)
Ooh – 3.29 (säv. Hoffman/Sellards/Gruen)
Paul McCartney – 3.44 (säv. Hoffman/Sellards/Gruen/Alomar)
The Other Side – 4.22 (säv. Hoffman/Sellards/Garden)
Might Tell You Tonight – 3.20 (säv. Hoffman/Sellards)
Everybody Wants the Same Thing – 4.22 (säv. Hoffman/Sellards/Seacor/Leschen/Lynch)
Kappaleet > Bonusraidat

Transistor – 4.51 (säv. Hoffman/Sellards)
Ambition – 4.42 (säv. Hoffman/Sellards, vain Japanin painos)
Kappaleet > Deluxe Edition: Bonus CD

Hair Baby – 4.06 (säv. Hoffman/Sellards/Gruen/Alomar)
Contact High (Demo Version) – 3.37 (säv. Hoffman/Sellards/Lynch)
Almost Sorry – 3.15 (säv. Hoffman/Sellards/Williams)
Transistor – 4.51 (säv. Hoffman/Sellards)
Making Ladies – 4.39 (säv. Hoffman/Sellards)
I Don’t Feel Like Dancin’ (Paper Faces Remix) – 6.34 (säv. Hoffman/Sellards/John)
Arvostelut

AllMusic:
Tommi Haapsaari

| Tommi Haapsaari> Henkilötiedot |
| --- | --- |
Syntynyt: 25. kesäkuuta 1969 (ikä 55) Tampere
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Pelaajaura
Pääsarjaura:  1989–1995
Seurat:  Tappara (SM-liiga) KOOVEE (I-divisioona)
Tommi Haapsaari (s. 25. kesäkuuta 1969 Tampere) on suomalainen uransa päättänyt jääkiekkoilija, pelipaikaltaan puolustaja. Hän edusti käytännössä koko uransa Tapparaa poikkeuksena uran viimeisellä kaudella 1994–1995 kahden ottelun visiitti I-divisioonan KOOVEE:n joukkueeseen.
Haapsaari pelasi SM-liigassa 172 ottelua kuuden kauden aikana ja teki niissä viisi maalia ja 15 tehopistettä. Jäähyllä hän istui 48 minuuttia. Vielä A-junioreissa Haapsaari tunnettiin hyvänä pisteiden tekijänä. Hänen pistesaaliinsa jälkimmäisellä A-juniorikaudella oli 30 pistettä. Edustusjoukkueessa rooli oli kuitenkin selkeästi puolustava puolustaja.
Haapsaari pelasi Suomen miesten maajoukkueessa kaksi harjoituspeliä kaudella 1993–1994. B-juniori-ikäisenä hän edusti Suomea alle 18-vuotiaiden EM-turnauksessa keväällä 1987.
Haapsaaren liigauran parhaaksi saavutukseksi jäi vuoden 1994 neljäs sija.
The Contender Challenge: UK vs USA

| The Contender Challenge: UK vs>  USA |
| --- | --- |
Tyyli:  Tosi-tv, urheilu
Kestoaika:  Eri pituisia jaksoja
Pääosissa:  Sugar Ray Leonard, Barry McGuigan
Alkuperämaa:  Yhdysvallat, Iso-Britannia
Verkko:   ESPN  ITV4
Esitetty:  10 huhtikuuta 2007 – 17 huhtikuuta 2007 (USA)
Jaksoja:  6
The Contender Challenge: UK vs USA on yhdysvaltalaisen The Contender -sarjan kolmas tuotantokausi. Tällä kaudella alkuperäisen sarjan ensimmäisen ja toisen kauden suosituimmat nyrkkeilijät muodostivat yhteisen Yhdysvaltojen joukkueen, joka matkusti Isoon-Britanniaan maaotteluun Britannian parhaimpia nyrkkeilijöitä vastaan. Ottelut käytiin Newcastlessa 30. maaliskuuta 2007 saman illan aikana.
Otteluparit

Ottelun voittaja lihavoitu.
| Yhdysvallat |  | Iso-Britannia |
| --- | --- | --- |
| Walter Wright | VS | Anthony Small |
| Freddy Curiel | VS | Ross Minter |
| Alfonso Gomez | VS | Martin Concepcion |
| Jerson Ravelo | VS | Paul Buchanan |
| Jesse Brinkley | VS | Robin Reid |
| Cornelius Bundrage | VS | Colin McNeil |
Tulos

Kilpailu päättyi yhdysvaltalaisten voittoon luvuin 4–2. Joukkue palkittiin Sugar Ray Leonard Cup -palkinnolla.
Aiheesta muualla

Ohjelman traileri (Youtube)
Tommi Degerman

| Tommi Degerman> Henkilötiedot |
| --- | --- |
Syntynyt: 23. helmikuuta 1976 (ikä 48) Helsinki, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pelaajaura
Pääsarjaura:  1996–2002
Seurat:  Kiekko-Espoo (SM-liiga)  Pelicans (I-div.) Bostonin yliopisto (NCAA) Espoo Blues (SM-liiga)  KJT (Mestis)  New Orleans Brass (ECHL)  Reading Royals (ECHL)
NHL-varaus:  235. varaus, 1997 Mighty Ducks of Anaheim
Tommi Degerman (s. 23. helmikuuta 1976 Helsinki) on suomalainen uransa lopettanut jääkiekkohyökkääjä.
Degerman teki SM-liigadebyyttinsä kaudella 1996–1997 Kiekko-Espoon paidassa. Hän ehti pelata 23 ottelua tehoin 2+0=2 ennen siirtymistään Bostonin yliopistoon, jossa hän pelasi loppukauden. Kauden jälkeen Mighty Ducks of Anaheim varasi Degermanin NHL:ään vuoden 1997 varaustilaisuuden yhdeksännellä kierroksella varausnumerolla 235. Hän pelasi vielä kolme kautta yliopistokiekkoa ennen paluutaan Suomeen. Kaudella 2000–2001 Degerman pelasi yhden SM-liigaottelun Espoo Bluesissa. Seuraavan kauden hän pelasi Pohjois-Amerikan ECHL-farmisarjassa.
Taikapähkinäkasvit

| Taikapähkinäkasvit |
| --- | --- |
 Japanintaikapähkinä (Hamamelis japonica) kukkii ennen lehtimistään.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Saxifragales
Heimo::  Taikapähkinäkasvit Hamamelidaceae  R.Br., nom. cons.
Synonyymit
 Disanthaceae Nakai  Exbucklandiaceae Reveal & Doweld  Fothergillaceae Nuttall  Parrotiaceae Horaninow  Rhodoleiaceae Nakai 
Katso myös
   Taikapähkinäkasvit Wikispeciesissä   Taikapähkinäkasvit Commonsissa 
Infobox OKNimi-testi OK: 
Taikapähkinäkasvit (Hamamelidaceae) on pienehkö koppisiemenisten Saxifragales-lahkoon kuuluva heimo. Siihen kuuluvia suomeksi tunnettuja sukuja ovat höyhenpensaat (Fothergilla), taikapähkinät (Hamamelis) ja parrotiat (Parrotia).
Tuntomerkit

Taikapähkinäkasvit ovat puita tai pensaita, joilla on usein tähtikarvoja, ja joiden lehtiasento on tavallisesti kaksirivinen, harvemmin vastakkainen tai kierteinen. Lehdet ovat tavallisesti hammaslaitaisia, vaihtelevissa määrin kourasuonisia ja korvakkeellisia. Kukat ovat 2–7-lukuisia, melko pieniä, ja sijaitsevat usein melko tiheissä kukinnoissa. Verhiö on eri- tai yhdislehtinen, ja heteitä on tavallisesti yhtä monta kuin verhoja, joskus niitä on kolmesta paljoon. Joutoheteet ovat terälehtivastaiset. Ponnet avautuvat läpillä. Mesiäinen on enemmän tai vähemmän rengasmainen ja sijaitsee joutoheteiden tai teriön tyvellä. Sikiäin on yhdislehtinen, kahdesta emilehdestä koostunut, ja vartalot ovat pitkiä; luoteissa on monisoluisia ulokkeita. Siemenaiheita on noin kuusi kummassakin emilehdessä. Hedelmä on kahdeksi liuskaksi avautuva kota, jossa verhiö on usein jäljellä. Siemenet ovat melko kookkaita, kova-, kiiltävä- ja paksukuorisia, ja niissä on niukka siemenvalkuainen eli endospermi ja lisäksi ns. ulkovalkuainen eli perispermi. Joskus siemenet ovat monialkioisia.
Levinneisyys

Taikapähkinäkasveja esiintyy tropiikissa ja lauhkeassa vyöhykkeessä, erityisesti kuitenkin Itä-Aasiasta Australiaan ulottuvalla alueella. Etelä-Amerikasta ne puuttuvat.
Luokittelu

Heimossa on 27 sukua ja 82 lajia, jotka jaetaan neljään alaheimoon.
Exbucklandoideae-alaheimossa kukinto on mykerömäinen ja sikiäin puoleksi kehänalainen. Sukuja on kaksi ja lajeja noin seitsemän. Ne kasvavat Itä-Himalajalla ja Etelä-Kiinasta Sumatraan ulottuvalla alueella.
Mytilarioideae käsittää kaksi yksilajista sukua Kiinan Kwangsissa, Laosissa ja Hainanin saarella.
Disanthoideae-alaheimon ainoa laji, Disanthus cercidifolius, on kausivihanta, sen kukat sijaitsevat pareittain, mesiäinen teriön tyvellä, ponnet avautuvat raoilla, sikiäin on kehänpäällinen ja vartalot lyhyitä ja tukevia. Laji kasvaa Itä-Kiinassa ja Japanissa.
Alaheimoon Hamamelidoideae kuuluu heimon kasveista valtaosa, 23 sukua ja 78 lajia; ne kasvavat heimon koko levinneisyysalueella. Kasvit ovat aina- tai kausivihantia. Kukinto on terttumainen tai tähkämäinen, joskus siinä on kolmekukkaisia viuhkoja. Kukassa on tavallisesti teriö, heteitä on 4–23 ja niiden ponnet avautuvat läpillä tai raoilla. Sikiäin on kehänpäällinen tai -alainen. Siemenet sinkoavat ulos hedelmästä.
Luokittelu > Suvut

Heimon suvut ovat:
Chunia
Corylopsis
Dicoryphe
Disanthus
Distyliopsis
Distylium
Embolanthera
Eustigma
Exbucklandia
Fortunearia
Fothergilla – höyhenpensaat
Hamamelis – taikapähkinät
Loropetalum
Maingaya
Matudaea
Molinadendron
Mytilaria
Neostrearia
Noahdendron
Ostrearia
Parrotia – parrotiat
Parrotiopsis
Rhodoleia
Sinowilsonia
Sycopsis
Tetrathyrium
Trichocladus
Kuvia

Corylopsis glabrescens -lajin kukinto
Disanthus cercidifolius
Exbucklandia populnea
Pikkuhöyhenpensaan (Fothergilla gardenii) kukinto
Loropetalum chinense
Persianparrotia eli parrotia (Parrotia persica)
Rhodoleia championii
Sinowilsonia henryi
Trichocladus crinitus
Aiheesta muualla

Levinneisyyskartta: Hamamelidaceae
The World We Live In

| ”The World We Live In” The Killers |
| --- | --- | --- |

Singlen tiedot
 Albumilta: Day & Age
 B-puoli: ”Joy Ride - Night Version”
 Äänitetty : 2008
 Julkaistu: 18. toukokuuta 2009
 Formaatti: vinyyli, digitaalinen lataus
 Tekijä(t): Brandon Flowers, Dave Keuning, Mark Stoermer, Ronnie Vannucci
 Tuottaja(t): Stuart Price, The Killers
 Tyylilaji: alternative rock
 Kesto: 04.40
 Levy-yhtiö: Island Records
The Killersin muut singlet
| ”Spaceman” 2008 | ”The World We Live In” 2009 | ”A Dustland Fairytale” 2009 |
The World We Live In on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen kolmannelta studioalbumilta Day & Age 18. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.
”The World We Live In” ylsi Britannian singlelistalla parhaimmillaan sijalle 82.
Kappaleet > 7 tuuman vinyyli ja digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The World We Live In | 4.40 |  |  |  |  |  |  |  |
| 2. | Joy Ride - Night Version | 7.16 |  |  |  |  |  |  |  |
|  |  | 11.56 |  |  |  |  |  |  |  |
Kokoonpano

Brandon Flowers – laulu
Dave Keuning – kitara
Mark Stoermer – basso
Ronnie Vannucci – rummut, lyömäsoittimet
Tara Singh Varma

Tara Singh Varma vuonna 1986.
Tarapatie (Tara) Oedayraj Singh Varma (s. 29. elokuuta 1948) on alankomaalainen poliitikko. Hän syntyi Brittiläisessä Guyanassa ja opiskeli Alankomaille vielä kuuluneessa Surinamessa ennen muuttoaan manner-Alankomaihin. Hänestä tuli muuttonsa jälkeen aktiivinen kommunisti. Hän istui vuosina 1982–1994 Amsterdamin kaupunginvaltuutettuna. Vuoteen 1986 hän edusti kommunistipuoluetta, ja vuosiksi 1986–1990 hänet valittiin kahden vasemmistopuolueen yhteislistalta. Vuosina 1990–1994 hän edusti kaupunginvaltuustossa punavihreää GroenLinks-puoluetta.
Vuonna 1994 Tara Singh Varma tuli valituksi Alankomaiden edustajainhuoneeseen. Hänen toimensa Grenada-komitean rahastonhoitajana herättivät epäilyksiä, mutta hänen ei todettu syyllistyneen mihinkään rikokseen. Hänet valittiin uudelle kaudelle vuoden 1998 vaaleissa.
Sairauden teeskentely

Vuonna 2000 Tara Singh Varma väitti sairastuneensa parantumattomaan syöpään. Hänet nähtiin edustajainhuoneessa pyörätuolissa. Kesäkuussa 2001 TV-show Opgelicht?! paljasti, että poliitikko ei kuitenkaan ollut sairastunut. Lisäksi ohjelmassa syytettiin häntä Ninash Foundationille tehtyjen taloudellisten lupauksien rikkomisesta.
Aluksi Tara Singh Varma kiisti kummatkin ohjelmassa esitetyt väitteet. Elokuussa 2001 hän kuitenkin myönsi, ettei sairastanut syöpää. Hän kuitenkin ilmoitti kärsivänsä posttraumaattisesta stressihäiriöstä jouduttuaan äärioikeiston uhkailemaksi ja omistauduttuaan Bijlmermeerin lentoturman uhreille.
Singh Varma pahoitteli tapahtunutta julkisesti ja lopetti uransa politiikassa. Hänellä on tytär.
Thalassa (mytologia)

Thalassa (m.kreik. Θάλασσα, "meri")  oli kreikkalaisessa mytologiassa meren jumalatar ja yksi alkuperäisistä elementtien jumaluuksista, protogenos.
Hän oli Aitherin ja Hemeran tytär ja naispuolinen vastine Pontokselle. Häneen viitataan kalojen tai jopa kaiken meren elävän äitinä. Välillä hänet mainitaan myös Afroditen äitinä, joka sai tämän liitosta Uranoksen kanssa.
Thalassa esiintyy ajoittain antiikin kirjoituksissa myös Välimeren henkilöitymänä.
The World Is Yours

| The World Is Yours Scarface |
| --- | --- | --- |

Studioalbumin tiedot
 Julkaistu: 17. elokuuta 1993.
 Tuottaja(t): N.O. Joe James Smith John Bido
 Tyylilaji: Gangsta rap
 Kesto: 69.28
 Levy-yhtiö: Rap-a-Lot Records Noo Trybe Records
Scarfacen muut julkaisut
| Mr. Scarface Is Back 1991 | The World Is Yours 1993 | The Diary 1994 |
The World Is Yours on rap-artisti Scarfacen toinen studioalbumi, joka ilmestyi 17. elokuuta 1993. Albumi saavutti Yhdysvalloissa 20. lokakuuta 1993 RIAAn hyväksymän kultalevyn rajan.
| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | "Intro" |  | 1:05 |
| 2. | "Lettin' Em Know" |  | 5:16 |
| 3. | "Comin' Agg" |  | 3:29 |
| 4. | "The Wall" |  | 4:37 |
| 5. | "Let Me Roll" | Lil' Jay | 4:53 |
| 6. | "You Don't Hear Me Doe" | DMG | 3:57 |
| 7. | "One Time" |  | 1:27 |
| 8. | "Dying With Your Boots On" |  | 2:34 |
| 9. | "I Need A Favor" |  | 3:27 |
| 10. | "Still That Nigga" |  | 5:16 |
| 11. | "Strictly For The Funk Lovers" |  | 6:09 |
| 12. | "Now I Feel Ya" |  | 7:34 |
| 13. | "Funky Lil' Aggin" | 2Low | 4:20 |
| 14. | "Mr. Scarface: Part III The Final Chapter" |  | 4:31 |
| 15. | "He's Dead" |  | 5:21 |
| 16. | "I'm Black" |  | 4:23 |
| 17 | "Outro" |  | 1:18 |
Listasijoitukset

| Lista | Sijoitus |
| --- | --- |
U.S. "Billboard" Billboard: 7.
U.S. Billboard Top R&B/Hip-Hop Albums: 1.
Singlet

| Singlen nimi | Listasijoitukset |
| --- | --- |
"Let Me Roll": Billboard Hot 100 Chart: 87. U.S. Hot R&B/Hip-Hop Singles & Tracks Chart: 50.  Hot Rap Singles: 2.
"Now I Feel Ya": U.S. Hot R&B/Hip-Hop Singles & Tracks Chart: 79.  Hot Rap Singles: 19.
Tara Reid

| Tara Reid |
| --- | --- |
 Tara Reid vuonna 2023 Hollannin Comic Conissa.
Henkilötiedot
Syntynyt: 8. marraskuuta 1975 (ikä 48) Wyckoff, New Jersey
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Tara Reid (s. 8. marraskuuta 1975 Wyckoff, New Jersey, Yhdysvallat) on yhdysvaltalainen näyttelijä, joka tunnetaan parhaiten rooleistaan American Pie- ja American Pie 2 -elokuvissa.
Reid esiintyi lapsena lukuisissa mainoksissa, mm. McDonald’s ja Jell-O. Hänen uransa alkoi pienistä televisiorooleista sarjoissa Saved by the Bell ja Päivien viemää. Lisäksi Reid näytteli Danni Sullivania sarjassa Tuho-osasto vuosina 2003–2005. Elokuva-alalla hänen läpimurtonsa oli vuoden 1999 American Pie, vaikka hän oli tätä ennen tehnyt jo ensimmäisen pääroolinsa kulttielokuvassa Big Lebowski. American Pien ohella Reid esiintyi 2000-luvun taitteessa taloudellisesti menestyneissä elokuvissa Julmia aikeita ja Urban Legend – kauhutarinoita. Vuonna 2012 hän näytteli jatko-osassa American Pie: Luokkakokous ja vuosina 2013–2016 elokuvissa Haihurrikaani, Haihurrikaani 2: Toinen tuleminen, Haihurrikaani 3: Ei helvetissä ja Haihurrikaani 4.
Aiheesta muualla

Tara Reid Internet Movie Databasessa. (englanniksi)
Tara Reid Elonetissä.
Theophilus London

Theophilus London 2011.
Theophilus London (s. 1987 Trinidad) on yhdysvaltalainen rap-artisti ja laulaja.
Trinidadilaissyntyinen London vietti lapsuutensa New Yorkissa. Hän on julkaissut levyjä vuodesta 2011 lähtien. Hänen toistaiseksi merkittävin levynsä on Bebey (2020). Londonista tehtiin katoamisilmoitus joulukuussa 2022. Häneen oli viimeksi saatu yhteys 15. lokakuuta 2022. Hän oli siihen asti aktiivinen Instagramissa. Perhe on ollut viimeksi yhteydessä häneen heinäkuussa 2022. London löytyi tammikuun alussa kutakuinkin kunnossa.
Aiheesta muualla

Kuvia tai muita tiedostoja aiheesta Theophilus London Wikimedia Commonsissa
Tessa Virta

| Tessa Virta |
| --- | --- |

Henkilötiedot
Syntynyt: 29. tammikuuta 1967 Jyväskylä
Ammatti:  pianisti- laulaja, muusikko, säveltäjä
Muusikko
Tyylilajit:  jazz, bossa nova, viihde, klassinen
Soittimet:  piano 
Yhtyeet:  Tessa Virta Trio, Tessa Virta Orkesteri
Aiheesta muualla
Kotisivut
  [ Muokkaa Wikidatassa ] [ ohje ]  
Tessa Virta (s. 29. tammikuuta 1967 Jyväskylä) on suomalainen pianisti ja laulaja. Hän on johtanut omaa orkesteriaan vuodesta 1990 konsertoiden ja esiintyen erilaisissa tapahtumissa. Omien esiintymisten lisäksi Tessa Virta on tullut tunnetuksi eturivin artistien yhtyeistä orkesterinjohtajana sekä hän on tehnyt sävellyksiä ja sovituksia big bandeille, sinfoniaorkestereille, lauluyhtyeille, teatteriesityksiin sekä useille eri kokoonpanoille. Ensimmäisen oman konserttikiertueensa Virta järjesti vuonna 2003 ja esikoisalbuminsa "Um Poeta" hän julkaisi vuonna 2004. Hän on valmistunut musiikin maisteriksi Sibelius Akatemian Jazz-osastolta vuonna 2006 piano pääaineenaan.